CELEX: 32016D0537
Language: da
Date: 2016-04-05 00:00:00
Title: Kommissionens gennemførelsesafgørelse (EU) 2016/537 af 5. april 2016 om offentliggørelse, med en begrænsning, i Den Europæiske Unions Tidende af referencen for standard EN 50566:2013 om forskrifter for påvisning af overensstemmelse af radiofrekvensfelter fra håndholdt og kropsbåret kommunikationsudstyr, der benyttes af offentligheden (30 MHz-6 GHz), i henhold til Europa-Parlamentets og Rådets direktiv 1999/5/EF (EØS-relevant tekst)

6.4.2016   
            
            
               DA
            
            
               Den Europæiske Unions Tidende
            
            
               L 89/17
            
         KOMMISSIONENS GENNEMFØRELSESAFGØRELSE (EU) 2016/537
   af 5. april 2016
   om offentliggørelse, med en begrænsning, i Den Europæiske Unions Tidende af referencen for standard EN 50566:2013 om forskrifter for påvisning af overensstemmelse af radiofrekvensfelter fra håndholdt og kropsbåret kommunikationsudstyr, der benyttes af offentligheden (30 MHz-6 GHz), i henhold til Europa-Parlamentets og Rådets direktiv 1999/5/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (1), særlig artikel 5, stk. 3,
   under henvisning til udtalelse fra Udvalget for Overensstemmelsesvurdering og Markedstilsyn på Teleområdet (TCAM), der er nedsat ved artikel 13 i direktiv 1999/5/EF, og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter et eller flere af de krav, der er anført i artikel 3 i direktiv 1999/5/EF, forudsættes radioudstyr, der er fremstillet i overensstemmelse med denne standard, at være i overensstemmelse med de relevante væsentlige krav.
            
         
               (2)
            
            
               I juli 2014 gjorde Frankrig indsigelse med hensyn til standard EN 50566:2013 om forskrifter for påvisning af overensstemmelse af radiofrekvensfelter fra håndholdt og kropsbåret kommunikationsudstyr, der benyttes af offentligheden (30 MHz-6 GHz).
            
         
               (3)
            
            
               Frankrig mener, at denne standard bør revideres for bedre at tage højde for betingelserne for brug af mobiltelefoner og andet bærbart udstyr (f.eks. tabletter) og dermed udforme betingelser for den afstand, i hvilken SAR-værdien på legemet (den specifikke absorptionsrate) vurderes.
            
         
               (4)
            
            
               Efter at have undersøgt standard EN 50566:2013 sammen med repræsentanter for Udvalget for Overensstemmelsesvurdering og Markedstilsyn på Teleområdet (TCAM) har Kommissionen konkluderet, at standarden ikke opfylder de væsentlige krav, der er omhandlet i artikel 3, stk. 1, litra a), i direktiv 1999/5/EF. Artikel 3, stk. 1, litra a), i direktiv 1999/5/EF henviser til målsætningerne vedrørende sikkerhedskrav i Europa-Parlamentets og Rådets direktiv 2006/95/EF (2). Punkt 1, litra d), i bilag I til direktiv 2006/95/EF fastsætter, at »det elektriske materiel udformes og fremstilles på en sådan måde, at der er sikret beskyttelse mod de farer, som er anført under punkt 2 og 3 i dette bilag, under forudsætning af, at det anvendes efter dets formål og vedligeholdes forsvarligt«. Punkt 2 i samme bilag fastsætter, at der er fastsat tekniske forholdsregler i overensstemmelse med punkt 1, således at: »a) personer og husdyr beskyttes på forsvarlig måde mod farer for legemsbeskadigelse eller andre skader, der kan forårsages af direkte eller indirekte berøring«, og »c) personer, husdyr og ting på tilstrækkelig god måde beskyttes mod farer af ikke-elektrisk art, som erfaringsmæssigt hidrører fra det elektriske materiel«.
            
         
               (5)
            
            
               I betragtning af at ovennævnte sikkerhedsaspekter ved standard EN 50566:2013 skal forbedres, og i afventning af en passende revision af standarden bør offentliggørelsen i Den Europæiske Unions Tidende af referencen for standarden EN 50566:2013 være ledsaget af en passende advarsel —
            
         VEDTAGET DENNE AFGØRELSE:
   Artikel 1
   Referencen for standard EN 50566:2013 om forskrifter for påvisning af overensstemmelse af radiofrekvensfelter fra håndholdt og kropsbåret kommunikationsudstyr, der benyttes af offentligheden (30 MHz-6 GHz), offentliggøres i Den Europæiske Unions Tidende med en begrænsning som angivet i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 5. april 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 91 af 7.4.1999, s. 10.
   
      (2)  Europa-Parlamentets og Rådets direktiv 2006/95/EF af 12. december 2006 om tilnærmelse af medlemsstaternes lovgivning om elektrisk materiel bestemt til anvendelse inden for visse spændingsgrænser (EUT L 374 af 27.12.2006, s. 10).
   
      BILAG
      
         Offentliggørelse af referencer for europæiske harmoniserede standarder i henhold til direktiv 1999/5/EF
      
      
                  ESO (1)
                  
               
               
                  Standardens reference og titel
                  (og referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse med den erstattede standard ophører den (dato)
                  Note 1
               
               
                  Artikel i direktiv 1999/5/EF
               
            
                  Cenelec
               
               
                  EN 50566:2013
                  Produktstandard for påvisning af overensstemmelse af radiofrekvensfelter fra håndholdt og kropsbåret kommunikationsudstyr (30 MHz-6 GHz)
               
               
                  12.10.2013
               
               
                   
               
               
                   
               
               
                  Artikel 3, stk. 1, litra a)
               
            
                  Advarsel: Anvendelsen af denne offentliggørelse skal overholde visse betingelser med hensyn til separationsafstanden, der afspejler den praktiske daglige brug, sikker brug af håndholdt og kropsbåret trådløst kommunikationsudstyr, der benyttes af offentligheden (30 MHz-6 GHz), med henblik på de sikkerhedskrav, der er omhandlet i artikel 3, stk. 1, litra a), i direktiv 1999/5/EF, sammenholdt med bilag I til direktiv 2006/95/EF. Eksempelvis må der ved måling af SAR-værdien på arme og ben (grænseværdi: 4 W/kg) ikke anvendes separationsafstand (udstyr i kontakt); ved måling af SAR-værdien på kroppen (grænseværdi: 2 W/kg) må der kun anvendes en separationsafstand på højst nogle få millimeter.
               
            
                  Note 1
               
               
                  Formodning om overensstemmelse ophører som regel på den tilbagetrækningsdato, der fastsættes af den europæiske standardiseringsorganisation, men brugerne af disse standarder gøres opmærksom på, at den i særlige tilfælde kan ophøre på et andet tidspunkt.
               
            
         (1)  ESO: Europæisk standardiseringsorgan:
      
                   
               
               
                  CEN: Avenue Marnix 17, 1000, Bruxelles, BELGIEN, tlf. +32 25500811, fax +32 25500819 (http://www.cen.eu)
               
            
                   
               
               
                  CENELEC: Avenue Marnix 17, 1000, Bruxelles, BELGIEN, tlf. +32 2 5196871, fax +32 25196919 (http://www.cenelec.eu)
               
            
                   
               
               
                  ETSI: 650 route des Lucioles, 06921 Sophia Antipolis, FRANKRIG, tlf. +33 492944200, fax +33 493654716 (http://www.cenelec.eu).